Document ID: 32005R1471

KOMISSION ASETUS (EY) N:o 1471/2005,
annettu 9 päivänä syyskuuta 2005,
asetuksen (EY) N:o 416/2004 mukaisen päärynöistä Unkarissa maksettavan lisämäärän vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan,
ottaa huomioon neuvoston asetuksen (EY) N:o 2201/96 ja asetuksen (EY) N:o 1535/2003 soveltamista koskevista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 5 päivänä maaliskuuta 2004 annetun komission asetuksen (EY) N:o 416/2004 (1) ja erityisesti sen 3 artiklan 2 kohdan,
sekä katsoo seuraavaa:
(1)
Markkinointivuoden 2004/2005 tukihakemuksien kattamat päärynämäärät, jotka jäsenvaltiot ovat ilmoittaneet neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetun komission asetuksen (EY) N:o 1535/2003 (2) 39 artiklan 2 kohdan mukaisesti, ylittävät yhteisön kynnyksen 11 946 tonnilla. Sen vuoksi niissä Euroopan unioniin 1 päivänä toukokuuta 2004 liittyneissä jäsenvaltioissa, jotka eivät ole ylittäneet kansallista kynnystään tai joissa ylitys on ollut vähemmän kuin 25 prosenttia, on maksettava lisämaksu markkinointivuoden 2004/2005 päättymisen jälkeen.
(2)
Kansallinen jalostuskynnys ei ole ylittynyt markkinointivuonna 2004/2005 Unkarissa. Sen vuoksi kyseisessä jäsenvaltiossa olisi maksettava yhteensä 40,42 euron suuruinen lisätuki tonnilta.
(3)
Tšekin tuottajat eivät ole jättäneet markkinointivuoden 2004/2005 osalta lainkaan jalostettaviksi tarkoitettuja päärynöitä koskevia tukihakemuksia. Sen vuoksi kyseisessä jäsenvaltiossa ei pitäisi maksaa lisätukea markkinointivuoden 2004/2005 osalta,
ON ANTANUT TÄMÄN ASETUKSEN:
1 artikla
Maksetaan jalostettaviksi tarkoitettujen päärynöiden osalta asetuksen (EY) N:o 416/2004 3 artiklan 2 kohdassa tarkoitettu 40,42 euron suuruinen lisämäärä tonnilta Unkarissa markkinointivuoden 2004/2005 päättymisen jälkeen.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä syyskuuta 2005.

Labels: 18
17
5
6